18.12.2014 Jurnalul Oficial al Uniunii Europene L 363/145 DECIZII DECIZIA DE PUNERE ÎN APLICARE A CONSILIULUI din 9 decembrie 2014 de modificare a Deciziei de punere în aplicare 2013/463/UE privind aprobarea programului de ajus- tare macroeconomică pentru Cipru (2014/919/UE) CONSILIUL UNIUNII EUROPENE, având în vedere Tratatul privind funcţionarea Uniunii Europene, având în vedere Regulamentul (UE) nr. 472/2013 al Parlamentului European și al Consiliului din 21 mai 2013 privind consolidarea supravegherii economice și bugetare a statelor membre din zona euro care întâmpină sau care sunt amenin- țate de dificultăți grave în ceea ce priveşte stabilitatea lor financiară (!, în special articolul 7 alineatele (2) şi (5), având în vedere propunerea Comisiei Europene, întrucât: (1) Regulamentul (UE) nr. 472/2013 se aplică statelor membre care, la data intrării sale în vigoare, primesc deja asis- tență financiară, inclusiv statelor vizate de Mecanismul european de stabilitate (MES). (2) Regulamentul (UE) nr. 472/2013 stabileşte normele de aprobare a unui program de ajustare macroeconomică pentru statele membre care beneficiază de asistență financiară. Normele respective trebuie să fie conforme cu dispozițiile Tratatului de instituire a Mecanismului european de stabilitate (TMES). (3 În urma solicitării formulate de Cipru la 25 iunie 2012 de a beneficia de asistență financiară din partea MES, Consiliul a decis, la 25 aprilie 2013, prin Decizia 2013/236/UE a Consiliului (), punerea în aplicare, de către Cipru, în mod riguros, a unui program de ajustare macroeconomică. (4)  La 24 aprilie 2013, Consiliul guvernatorilor MES şi-a dat acordul de principiu în vederea acordării unui sprijin pentru stabilitate Ciprului şi a aprobat Memorandumul de înțelegere privind condițiile specifice de politică econo- mică, precum şi semnarea acestuia de către Comisie, ca reprezentant al MES. (5)  În conformitate cu articolul 1 alineatul (2) din Decizia 2013/236JUE, Comisia, în colaborare cu Banca Centrală Europeană (BCE) şi, după caz, cu Fondul Monetar Internaţional (FMI), a efectuat cea de a cincea evaluare în vederea evaluării progreselor cu privire la punerea în aplicare a măsurilor convenite, precum și a eficacității și a impactului social și economic al acestora. În urma acestei evaluări, programul curent de ajustare macroeconomică a fost actualizat pentru a reflecta măsurile luate de autoritățile cipriote până în al doilea trimestru al anului 2014. (6) După intrarea în vigoare a Regulamentului (UE) nr. 472/2013, programul de ajustare macroeconomică a fost aprobat sub forma unei decizii de punere în aplicare a Consiliului. Din motive de claritate juridică şi de securitate juridică, programul a fost readoptat în temeiul articolului 7 alineatul (2) din Regulamentul (UE) nr. 472/2013. Ca fond, programul a rămas identic cu cel aprobat prin Decizia 2013/236/UE, dar a inclus și rezultatele evaluării efectuate în conformitate cu articolul 1 alineatul (2) din Decizia 2013/236JUE. În acelaşi timp, Decizia 2013/236/UE a fost abrogată. () JOL140,27.5.2013, p.1. ()) Decizia 2013/236/UE a Consiliului din 25 aprilie 2013 adresată Ciprului cu privire la anumite măsuri specifice de reinstaurare a stabili- tății financiare şi a creşterii sustenabile JOL 141, 28.5.2013, p. 32).